म.प्र में कांग्रेस की तरफ से सीएम पद की रेस में कमलनाथ और ज्योतिरादित्य सिंधिया प्रबल दावेदार माने जा रहे हैं। (फोटोः FB/@TajinderPalSinghBaggaNew/TheKamalNath)

मध्य प्रदेश में विधानसभा चुनाव नतीजों के बाद कांग्रेस की तरफ से प्रदेश अध्यक्ष व वरिष्ठ नेता कमलनाथ को मुख्यमंत्री बनाने की खबर पर भारतीय जनता पार्टी (बीजेपी) के नेता तेजिंदर पाल सिंग बग्गा बुरी तरह भड़क गए। उन्होंने कहा कि कमलनाथ ही वह शख्स थे, जिन्होंने साल 1984 के सिख दंगों के दौरान नई दिल्ली के गुरुद्वारा रकाबगंज में आग लगाई थी।

बग्गा ने मंगलवार (11 दिसंबर) देर रात ट्वीट में लिखा, “सुना है कि कांग्रेस अध्यक्ष राहुल गांधी 84 में हुए सिख नरसंहार के हत्यारे कमलनाथ को बतौर सीएम नियुक्त करना चाहते हैं। यह वही शख्स हैं, जिन्होंने गुरुद्वारा रकाबगंज (हिंद दी चादर गुरु तेग बहादुर जी का दाह संस्कार स्थल) में तब आग लगा दी थी। यह चीज एक बार फिर से दर्शाती है कि कांग्रेस सिख विरोधी पार्टी है।”

बीजेपी नेता ने मंगलवार रात यह ट्वीट किया था। बीजेपी नेता ने मंगलवार रात यह ट्वीट किया था।

सूबे में कांग्रेस को 114 सीटें मिली हैं, जबकि बीजेपी के हिस्से में 109 सीटें आईं। वहीं, दो सीटें बहुजन समाज पार्टी (बसपा) और पांच अन्य के खाते में गईं। राज्य में बहुमत के लिए किसी भी दल को 116 सीटें चाहिए। यानी कांग्रेस बहुमत से महज दो सीटें पीछे है। हालांकि, मुख्यमंत्री की गद्दी कौन संभालेगा? यह अभी तक स्पष्ट नहीं हो सका है।

सीएम की रेस में दो लोग प्रबल दावेदार माने जा रहे हैं। पहला नाम- म.प्र कांग्रेस के अध्यक्ष कमलनाथ का है, जो कि पार्टी के वरिष्ठ नेताओं में से एक हैं और उन्हें काफी अनुभवी चेहरा माना जाता है। वहीं, दूसरी नाम ज्योतिरादित्य सिंधिया का है, जो कि युवाओं के बीच खासा मशहूर हैं।

पांच राज्यों में विधानसभा चुनाव के परिणाम यह हैं।

टीवी रिपोर्ट्स में सूत्रों के हवाले से कहा गया कि कांग्रेस तीनों राज्यों (म.प्र, राजस्थान व छत्तीसगढ़) में शक्ति प्रदर्शन करेगी। वह दूसरे दलों को मौका देगी। बुधवार शाम कांग्रेस दफ्तर पर इसी मसले को लेकर बैठक हुई, जिसमें कमलनाथ और सिंधिया समेत पार्टी के अन्य नेता उपस्थित रहे। कहा जा रहा है कि 14 दिसंबर को सूबे में कांग्रेस का शपथ ग्रहण होगा। कार्यक्रम में दिल्ली के मुख्यमंत्री व आम आदमी पार्टी के संयोजक अरविंद जरीवाल को भी बुलाया जाएगा।

Election Result 2018 Highlights: Rajasthan | Telangana | Mizoram | Madhya Pradesh | Chhattisgarh Election Result 2018

Hindi News के लिए हमारे साथ फेसबुक, ट्विटर, लिंक्डइन, टेलीग्राम पर जुड़ें और डाउनलोड करें Hindi News App। में रुचि है तो

